

ที่ มท 0810.4/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มิถุนายน 2566

เรื่อง ขอความอนุเคราะห์ประชาสัมพันธ์โครงการอบรมเชิงปฏิบัติการสารสนเทศเพื่อบริหารจัดการน้ำชุมชน

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสถาบันสารสนเทศทรัพยากรน้ำ ด่วนที่สุด ที่ อว 5901/817

ลงวันที่ 14 มิถุนายน 2566 จำนวน 1 ฉบับ

ด้วยสถาบันสารสนเทศทรัพยากรน้ำ (องค์การมหาชน) หรือ สสน. ได้ดำเนินการจัดโครงการอบรมเชิงปฏิบัติการ สารสนเทศเพื่อบริหารจัดการน้ำชุมชน รุ่นที่ 1 เมื่อวันที่ 29 – 31 พฤษภาคม 2566 โดยมีวัตถุประสงค์เพื่อพัฒนาทักษะและเพิ่มศักยภาพบุคลากรในท้องถิ่นให้สามารถจัดทำแผนที่น้ำ ผังน้ำ ระดับหมู่บ้าน และตำบล มีข้อมูลแหล่งน้ำเชิงพื้นที่ครบถ้วน รวมทั้งใช้งานระบบภูมิสารสนเทศเพื่อสนับสนุนการปฏิบัติงานภาคสนาม และการวางแผนโครงการพัฒนาแหล่งน้ำในพื้นที่ได้ รวมทั้งเกิดความรู้ ความเข้าใจ ด้านบริหารจัดการทรัพยากรน้ำและแหล่งน้ำขนาดเล็ก ในขอบเขตพื้นที่ระดับหมู่บ้าน ตำบล อำเภอ และจังหวัด ซึ่งได้รับการตอบรับเป็นอย่างดี ในการนี้ สถาบันสารสนเทศทรัพยากรน้ำ (องค์การมหาชน) จึงกำหนดจัดอบรม รุ่นที่ 2 – 4 ดังนี้

รุ่นที่ 2 ระหว่างวันที่ 10 – 12 กรกฎาคม 2566

รุ่นที่ 3 ระหว่างวันที่ 7 – 9 สิงหาคม 2566

รุ่นที่ 4 ระหว่างวันที่ 4 – 6 กันยายน 2566

รายละเอียดปรากฏตามสิ่งที่ส่งมาด้วย

กรมส่งเสริมการปกครองท้องถิ่นพิจารณาแล้ว เพื่อให้การอบรมเชิงปฏิบัติการสารสนเทศ เพื่อบริหารจัดการน้ำชุมชนบรรลุวัตถุประสงค์ จึงขอความร่วมมือจังหวัดประชาสัมพันธ์โครงการอบรม เชิงปฏิบัติการสารสนเทศเพื่อการบริหารจัดการน้ำชุมชน รุ่นที่ 2 - 4 ให้องค์กรปกครองส่วนท้องถิ่นทราบ ทั้งนี้ หากมีข้อสงสัยสามารถสอบถามเพิ่มเติมได้ที่ สถาบันสารสนเทศทรัพยากรน้ำ ฝ่ายจัดการน้ำชุมชน เบอร์โทรศัพท์ 0 2185 0901 ต่อ 7011 หรือ 08 6604 4266

จึงเรียนมาเพื่อโปรดพิจารณา

ขอแสดงความนับถือ

(นายประยูร รัต

นเสนีย์)

อธิบดีกรมส่งเสริมการปกครองท้องถิ่น

ร.อสถ. ................................

ผอ.กพส. .............................

ผอ.กง.พค. ..........................

หน.ฝ. ..................................

จนท. ...................................

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร. 0 2241 9000 ต่อ 4116 โทรสาร 0 2241 6931

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นางสาวพรทิพย์ วิรุฬห์ทรัพย์ 09 4229 2460